Ved Avaldsnes kirke har det ligget et gammelt maktsenter, der blant andre Harald Hårfagre hadde en av sine faste kongsgårder på Vestlandet, Avaldsnes kongsgård. Stedet skal være oppkalt etter sagnkongen Augvald, som skal ha hatt setet sitt her ved Karmsundet. Det er utvilsomt skipstrafikken i sundet, der leia tvinges inn i en trang passasje akkurat ved Avaldsnes, som har generert makt og rikdom gjennom tidene.